Rikunarita-ORG/Wikinium huggingface dataset:
# D Umayyade

S Riich vo de Umayyade wo s am gr;sste gsi isch
D **Umayyade** (arabisch الأمويون‎, DMG *al-ʾUmawiyyūn* oder بنو أمية‎ *banū ʾUmayya*) – au *Omayyade, Omajjade, Omaijade, Omajade* – si e Familieklan vom arabische Stamm vo de Quraisch us Mekka gsi, dr Stamm, wo au dr Brofeet Mohammed drzue ghört het. Aaghöörigi vo dr Familie häi vo 661 bis 750 noch dr Zitwändi as Kalife vo Damaskus us über s islamische Imperium, wo denn no jung gsi isch, gherrscht. Si häi die ersti dünastischi Herrscherfolg in dr islamische Gschicht gründet. Under iirer Regierig isch iir Riich im Osten bis zum Indus und im Weste bis zur Iberische Halbinsle vergröösseret worde. Nochdäm si vo de Abbaside us em Oriänt verdriibe worde si, häi si 756 in al-Andalus s Emirat vo Cordoba gründet. Dört häi bis 1031 gherrscht, sit 929 au wider mit em Ditel vom ene Kalif.

## Liddratuur

* Claude Cahen: *Der Islam*. Band 1: *Vom Ursprung bis zu den Anfängen des Osmanenreiches*. Fischer Verlag, Frankfurt am Main 1968 (*Fischer Weltgeschichte* 14).
* Ulrich Haarmann (Hrsg.): *Geschichte der arabischen Welt.* 4. überarbeitete und erweiterte Auflage. Herausgegeben von Heinz Halm. C. H. Beck, München 2001, ISBN 3-406-47486-1 (*Beck's historische Bibliothek*).
* Gerald R. Hawting: *The first dynasty of Islam. The Umayyad caliphate A.D. 661-750*. Croom Helm, London 1986.
* James Howard-Johnston: *Witnesses to a World Crisis. Historians and Histories of the Middle East in the Seventh Century*. Oxford 2010.
* Hugh Kennedy: *The Prophet and the Age of the Caliphates. The Islamic Near East from the Sixth to the Eleventh Century*. 2. Auflage. Longman, London u. a. 2004, ISBN 0-582-40525-4.
* Mohamed Meouak: *Pouvoir souverain, administration centrale et élites politiques dans l'Espagne umayyad. (IIe-IVe/VIIIe-Xe siècles)*. Academia Scientiarum Fennica, Helsinki 1999, ISBN 951-41-0851-5 (*Suomalaisen Tiedeakatemian toimituksia* Sarja Humaniora 297).
* Gernot Rotter: *Die Umayyaden und der Zweite Bürgerkrieg (680 - 692).* Steiner, Wiesbaden 1982, ISBN 3-515-02913-3 (*Abhandlungen für die Kunde des Morgenlandes* 45, 3).
* J. J. Saunders: *A history of Medieval Islam.* Routledge & Paul, London 1965 (Nachdruck: ebenda 2006, ISBN 0-415-05914-3).
* Julius Wellhausen: *Das arabische Reich und sein Sturz.* Reimer, Berlin 1902 (2. unveränderte Auflage, de Gruyter, Berlin 1960).

## Weblingg

 **Commons: Umayyaden** – Sammlig vo Multimediadateie

|  |  |
| --- | --- |
|  | Dä Artikel basiert uff ere fräie Übersetzig vum Artikel „Umayyaden“ vu de dütsche Wikipedia. E Liste vu de Autore un Versione isch do z finde. |
# Cassini-Huygens-Mission

D Huygens-Sonde
D Cassini–Huygens*-Mission** isch e gmeinschaftligs Projekt vo dr NASA und dr ESA, wo dr Planet Saturn und siini Mönd duet erforsche. Si bestoht us em Orbiter *Cassini* und dr Landesonde *Huygens*

## D *Huygens*

D Huygens isch e Sonde gsi, wo d Atmosphäre un d'Oberflächi vom Saturnmond Titan erforscht het.

D *Huygens* het ihre Name vom holländische Astronom us em 17. Johrhundert, em Christiaan Huygens, übercho. Si isch vo dr Europäische Ruumfahrt Agentur as Deil vo dr *Cassini-Huygens*-Mission baut worde und ihre Ufdrag isch d Erforschig vo dr Atmosphäre vom Saturnmond Titan gsi. D *Cassini-Huygens* isch am 15. Oktober 1977 vo dr Ärde us gstartet. D *Huygens* het sich am 25. Dezember 2004 vom *Cassini*-Orbiter drennt, und isch am 14. Januar 2005 uf em Titan in dr Nöchi vo dr Xanadu-Region glandet. Au wenn si nit as Lander konzipiert gsi isch, het si währed 90 Minute noch dr Landig no Date zrugggsändet.

## Dr *Cassini*

Dr Cassini isch e Satellit wo si Name vom italiänisch-französische Astronom Giovanni Domenico Cassini übercho het. Er isch vo dr NASA baut worde und het siibe Hauptufdräg: er undersuecht die dreidimensionali Struktur vo de Saturnring und ihr dynamischs Verhalte, us was d Oberflechi vo de Mönd gmacht isch und ihri geologischi Gschicht, er sött usefinde was s dunkle Material uf em Iapetus isch und vo wo es chunnt, er misst d Struktur und s Benäh vo dr Magnetosphäre, er undersuecht im Saturn si Atmosphäre und em Titan siini Wulke und si Oberflechi.
Nochdem d'Cassini-Sonde aber uffem Mond Enceladus Geysir un Azeiche fier flüssigs Wasser entdeckt het, isch sälle Mond nochem Titan dr Schwerpunkt vu dr Mission worre.

D'Cassini-Mission isch ursprünglich numme bis ans End vu 2008 plant gsi, aber middlerwili bis 2010 verlängeret worre.
# 11. April

|  |
| --- |
| Historischi Johresdäg
März · **April** · Mai |
|

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |  |

 |

Dr **11. April** isch dr 101. Dag vum Gregorianische Kalender (dr 102. in Schaltjohr), dodermit blybe no 264 Däg bis zum Änd vum Johr.

## Was isch bassiert?

Schlacht im Schwaderloh
Marcel Pilet-Golaz
* 0491: Noch em Dod vum Zenon wird dr Anastasios I. z Konstantinopel zum Chaiser vum Byzantinische Rych uusgrufe.
* 1499: D Schlacht im Schwaderloh im Thurgau goht as erschti großi Schlacht vum Schwobechrieg mit eme Siig vu dr Aidgnosse iber d Druppe vum Schwebische Bund uus.
* 1668: Dr Dietrich Buxtehude wird Organischt an dr Mariechilche z Lübeck.
* 1713: Mit em Fride vu Utrecht ändet dr Spanisch Erbfolgchrieg.
* 1727: Z Leipzig wird d Matthäus-Passion vum Johann Sebastian Bach urufgfiert.
* 1798: Mit dr Grindig vum Kanton Bade findet d Grofschaft Bade ihre Änd.
* 1963: Dr Papscht Johannes XXIII. vereffetligt d Enzyklika *Pacem in terris*. Zum erschte Mol wändet sich e Papscht dodermit nit nume an d Katholike sundern an *alli Mänsche mit guetem Wille*.

## Uf d Wält chuu

* 1753: Alphons Pfyffer, Schwyzer Bolitiker
* 1956, Clà Riatsch, Schwiizer Rätoromanischt

## Gstorbe

* 1774: Elias Gottlob Haußmann, dytsche Moler
* 1940: Klara Honegger, Schwyzer Frauerächtleri
* 1947: Hans Valär, Schwyzer Architäkt, Turismusfunktionär und Mundartautor
* 1958: Marcel Pilet-Golaz, Schwyzer Bolitiker un Bundesrot

## Weblink

 **Commons: 11. April** – Sammlig vo Multimediadateie